Սեմյոն Նովիկով

**Սեմյոն Սերգեևիչ Նովիկով** (, ), մինչև 87 կիլոգրամ քաշային կարգում հանդես եկող ուկրաինացի և բուլղարացի հունահռոմեական ոճի ըմբշամարտիկ, 2024 թվականի օլիմպիական չեմպիոն, 2023 թվականի աշխարհի առաջնության բրոնզե մեդալակիր, մինչև 23 տարեկան մարզիկների աշխարհի կրկնակի չեմպիոն, Ուկրաինայի առաջնության կրկնակի արծաթե մեդալակիր, անհատական ​​աշխարհի գավաթի բրոնզե մեդալակիր, Եվրոպայի 2020 թվականի ոսկե չեմպիոն, Կիևի 2021 թվականի XXIV միջազգային մրցաշարի ոսկե մեդալակիր։ *XSPORT* վարկածով ճանաչվել է 2020 թվականի լավագույն ուկրաինացի մարզիկ։

## Կենսագրություն
Մարզիկը ծնվել է 1997 թվականի դեկտեմբերի 11-ին Խարկով քաղաքում։ Մայրը Նովիկովա Ելենա Կուզմինիչնան է, հայրը՝ Նովիկով Սերգեյ Վալերիևիչը: Տղան պատահաբար է հայտնվել հունահռոմեական ոճի ըմբշամարտի մեջ: 6 տարեկանում նրան սպորտային բաժին է բերել ընտանիքի մտերիմ ընկերն ու հարևան Օլեգ Ժմենկոն։ Վերջինս համոզեց ծնողներին, որ դա օգուտ կբերի երեխային, և նրանք համաձայնեցին։ Ժմենկոն դարձավ Սեմյոնի առաջին մարզիչը և նրան ներկայացրեց այս մարզաձևը, ավելի ուշ՝ 2014 թվականին նրա մարզիչը դարձավ Տիմչենկո Լ.-ն, իսկ 2018 թվականից՝ Կոխանևիչ Ա. Ի.: «Ես դեռ չէի հասկանում, թե որտեղ եմ հայտնվել, բայց ժամանակի ընթացքում ես սիրահարվեցի այս սպորտաձևին: Այն հարմար է տղաների համար, քանի որ ձևավորում է բնավորություն, կարգապահություն և համբերություն, ուժ է տալիս և հանարավորություն է տալիս ընկերներ ձեռք բերել»։

Մարզական կարիերայի սկզբում պատանի ըմբշամարտիկը նույնիսկ իր տարիքային խմբի մակարդակով չէր կարողանում հաղթանակներ տանել։

### Պրոֆեսիոնալ սպորտային կարիերայի սկիզբ, 2016-2018 թվականներ
2016 թվականին կայացավ համաուկրաինական IV մրցաշարը։ Այս մրցումներին պատանի մարզիկը հանդես եկավ մինչև 84 կգ քաշային կարգում։ Մեկնարկային տուրում Նովիկովը պարտության մատնեց Ուկրաինայի գործող չեմպիոն պատանեկան խմբի Ստեփան Շելեմեխին։ Եզրափակչում խարկովցին հաղթեց կուրսանտների չեմպիոն Դմիտրի Կիաշեկին և մտավ Ուկրաինայի հավաքական։

2017 թվականին խարկովցին գերազանց հանդես եկավ Ուկրաինայի պատանեկան առաջնությունում և դարձավ հաղթող։ Այս արդյունքը թույլ տվեց նրան տեղ գրավել ազգային հավաքականում։ Բայց այդ տարի նրան չհաջողվեց դուրս գալ աշխարհի առաջնություն։

Մինչև 84 քաշային կատեգորիայի թիմում Մ-23 տարբերակի համաշխարհային մրցաշրջանում հավաքականում տեղը վիճարկվում էր Նովիկովի ու Օդեսայից Ռուսլան Մագոմեդովի միջև։ Այդ ժամանակ Սեմյոնը 19 տարեկան էր, և ըստ գոտեմարտի արդյունքի՝ Ուկրաինան ներկայացնելու իրավունք տվեցին առավել հասուն Ռուսլանին, ով այս մրցումներում զբաղեցրեց հինգերորդ տեղը։

Հաջողությունը վերադարձավ ըմբշամարտիկին հենց հաջորդ տարի՝ 2018 թվականին։ Բուխարեստում այս մրցույթում Նովիկովը ներկայացնում էր Ուկրաինան։ Սեմյոնը Ռումինիայում ոսկի նվաճեց Աշխարհի առաջնության մինչև 23 տարեկանների կատեգորիայում ընդամենը 20 տարեկան հասակում։ Նա հանդես եկավ մինչև 87 կգ քաշային կարգում։ Մրցաշրջանի առաջին հաջողությունը եղել է սպորտային առավելությունը Եգիպտոսը ներկայացնող ըմբիշի հանդեպ, երկրորդը՝ Խորվաթիայի ներկայացուցչի հանդեպ հաղթանակը։ Կիսաեզրափակչում խարկովցին հաստատակամ հաղթեց Եվրոպայի Մ-23 այդ պահին գործող չեմպիոն ադրբեջանցի Իսլամ Աբբասովին։ Մենամարտի հաշիվը 8:5 էր: Եզրափակչում ուկրաինացին հաղթեց կուբացի Դանիել Հեչավարիային, որից հետո 2018 թվականի աշխարհի առաջնության ոսկե մեդալ ստացավ։

### 2019 թվական
Այդ տարի Նովիկովը համարվում էր Ուկրաինայի հավաքականի լիարժեք անդամ, սակայն հանդես էր գալիս պատանիների՝ մինչև 23 տարեկանների կատեգորիայում։ 2019 թվականի Եվրոպայի առաջնությունում Սեմյոնը գրավեց միայն իններորդ տեղը։ Ինչպես ավելի ուշ խոստովանեց, որ նախորդ մենամարտի փառքը թուլացրեց իրեն, և նա չափից դուրս հանգստացավ։ 2019 թվականին Հունգարիայում կայացած աշխարհի առաջնությունում Նովիկովը գրավեց առաջին տեղը՝ երկրորդ անգամ ստանալով ոսկե մեդալ։ Եզրափակչում ուկրաինացի մարզիկը 6։ 1 հաշվով հաղթել է վրացի Գուրամի Խեցուրիանիին։ Այսպիսով, Նովիկովը դարձավ Մ-23 տարեկանների աշխարհի կրկնակի չեմպիոն:

Ուկրաինայի առաջնությունում այդ տարի խարկովցին 3։ 1 հաշվով զիջեց չեմպիոնությունը Ժան Բելենյուկին։

### 2020 թվական
2020 թվականը երիտասարդ ըմբշամարտիկի կարիերայում հագեցած տարի էր: Այսպիսով, Սերբիայի մայրաքաղաք Բելգրադում հունահռոմեական ոճի ըմբշամարտի աշխարհի գավաթի շրջանակներում Նովիկովը գրավեց պատվավոր երրորդ տեղը։ Նա հանդես եկավ մինչև 87 կգ քաշային կարգում և տուն բերեց բրոնզ:

1/8 եզրափակիչում ուկրաինացին 9։ 0 հաշվով հաղթել է լեհ Շիմոն Շիմոնովիչին։ Հաջորդ տուրը կայացավ Ռուսաստանի Դաշնությունը ներկայացնող Դավիթ Չակվետաձեի հետ և հանդիպումն ավարտվեց 2:5 հաշվով՝ հօգուտ հակառակորդի: Հաջորդ գոտեմարտում խարկովցին կարողացավ առավելության հասնել և 9:1 հաշվով հաղթել բուլղարացի Իոան Դիմիտրովին։ Եզրափակիչը պակաս լարված չէր: Դրան մասնակցել է Իրանից մարզիկ Հոսեյն Ահմադ Նուրին, ով 12։ 4 հաշվով պարտվել է Նովիկովին։

Բարդ մրցաշարից հետո իսկական բեկում տեղի ունեցավ: Եվրոպայի մրցումներում ուկրաինացին ոսկե մեդալ նվաճեց։ Առաջնությունը կայացավ Հռոմում և սկսվեց իսպանացի Գարսիա Ֆրեսնեդայի նկատմամբ վաղաժամ՝ 9:0 հաշվով առավելությամբ: Քառորդ եզրափակչում Ուկրաինայի ներկայացուցիչը մենամարտել է աշխարհի կրկնակի չեմպիոն թուրք Մեթեհան Բաշարի հետ 7:2 հաշվով, իսկ կիսաեզրափակչում՝ Ռուսաստանի Դաշնությունը ներկայացնող Ալեքսանդր Կոմարովի հետ։ Վերջին տուրը շատ հետաքրքիր էր, քանի որ Սեմյոնը միավորներով պարտվում էր 1:3 հաշվով, սակայն վերջին վայրկյաններին կարողացավ ըմբշամարտի բռնելաձև անել և միավորներ ստանալ: Այսպիսով մենամարտն ավարտվեց 5։ 3 հաշվով։

Եզրափակչում խարկովցին հանդիպեց 2017 թվականի Եվրոպայի առաջնության և 2019 թվականի Եվրոպական խաղերի բրոնզե մեդալակիր հունգարացի Վիկտոր Լյորինչին։ Հանդիպումն ավարտվել է 7:1 հաշվով Նովիկովի օգտին։ Այսպիսով, Սեմյոնն իր ողջ մարզական կարիերայի ընթացքում առաջին անգամ դարձավ Եվրոպայի չեմպիոն։ Նույն թվականին նա XSPORT վարկածով ճանաչվել է Ուկրաինայի 2020 թվականի լավագույն մարզիկ։

### 2021 թվական
2021 թվականը երիտասարդ մարզիկի համար բուռն մեկնարկ ունեցավ, քանի որ նա մասնակցեց Կիևի միջազգային մրցաշարին: Այդ մրցույթին հունահռոմեական և ազատ ոճերում մրցում էին 35 երկրների մասնակիցներ։ Առաջին տեսակի մրցումներում միակ հաղթողը Նովիկովն էր, ով հանդես էր գալիս մինչև 87 կգ քաշային կարգում։

Խարկովցին հանդիպել է Վրաստանի ներկայացուցչին, որին հաղթել է մինչև ժամանակի ավարտը, ինչպես նաև բուլցարացի երկու ըմբշամարտիկի։ Եզրափակչում Սեմյոնը մենամարտել է աշխարհի չեմպիոն Լաշա Գոբաձեի հետ, սակայն նա զիջել է 5։ 0 հաշվով։ Առաջին փուլը այնքան էլ հաջող չստացվեց, սակայն ուկրաինացին ստացավ ակտիվության միավոր, իսկ արդեն 2-րդ փուլում նա դժվարին քայլ կատարեց, որի համար արժանացավ 4 միավորի: Այս հաշվով Նովիկովը ոսկի ստացավ և հաստատեց առաջատարի իր դիրքը։

Մարզիկի կարիերայում նման առաջընթացը ազդել է նաև հունահռոմեական ըմբշամարտի ոլորտում գործերի ընդհանուր վիճակի վրա: Աշխարհի կրկնակի չեմպիոն Ժան Բելենյուկի մասնակցությունը Տոկիոյի Օլիմպիական խաղերին, ով նաև Գերագույն Ռադայի պատգամավոր էր, դրվել է կասկածի տակ։

23-ամյա խարկովցին Ուկրաինայի հավաքականում փոխարինել է Բելենյուկին, ով որոշել է բաց թողնել Հռոմում կայանալիք Եվրոպայի առաջնությունը։ Սեմյոնը լիովին օգտվեց այս հնարավորությունից, քանի որ հաղթեց և տուն բերեց ոսկին: Սա ցույց տվեց նրան որպես ուժեղ հավակնորդ և արժանի փոխարինող Ժանին: Բայց վերջինս իր հերթին նշում է, որ թեև ինքն ու իր մարզիչը Նովիկովին Եվրոպայում մասնակցելու հնարավորություն են տվել, սակայն Օլիմպիական խաղերի արտոնագիրը մնում է իրենց մոտ։

Սեմյոնը խոսել է այս հարցի շուրջ և հայտարարել, որ պատրաստ է որոշել առաջատարությունը առերեսում, սակայն նրան երբեք նման հնարավորություն չտվեցին։

## Սպորտային արդյունքներ
### Եվրոպայի առաջնություն

### Աշխարհի գավաթներ

### Մ-23 մրցաշարեր

### Այլ մրցաշարեր

## Ծանոթագրություններ

## Արտաքին հղումներ
*Սեմյոն Նովիկով՝ պրոֆիլը *International Wrestling Database* կայքում

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բուլղարացի ըմբշամարտիկներ
Կատեգորիա:Բուլղարացի օլիմպիական չեմպիոններ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ուկրաինացի ըմբշամարտիկներ